વિરાટ કોહલીઃ ભારતીય ટીમના આ કેપ્ટને એક બેટ્સમેન તરીકે ભારતને ઘણી બધી મેચ જિતાડવામાં મહત્ત્વની ભૂમિકા ભજવી હતી. એમાં પણ જ્યારે કોઈ લક્ષ્યાંકને આંબવાનો હોય ત્યારે દુનિયામાં ક્યાંય તેનો વિકલ્પ નથી. IPLમાં બેંગલુરુના કેપ્ટન તરીકે બહુ જ નબળી કામગીરી બાદ એક ડિફેન્ડિંગ ચેમ્પિયન ટીમના કેપ્ટન તરીકે તે મેદાનમાં ઊતરશે. તેણે ૧૭૯ વન ડે મેચમાં ૫૩.૧૧ની સરેરાશથી કુલ ૭૭૫૫ રન બનાવ્યા છે, જેમાં ૨૭ સદી અને ૩૯ અર્ધસદીનો સમાવેશ થાય છે. કોહલીનું ફોર્મ આ ટૂર્નામેન્ટમાં બહુ જ મહત્ત્વનું સાબિત થશે.